న్యూఢిల్లీ: యూపీయే పక్షాల తరపున ఉపరాష్ట్రపతి పదవి కోసం పోటీ పడుతున్న మహాత్మాగాంధీ మనుమడు, మాజీ పశ్చిమబెంగాల్ గవర్నర్ గోపాలకృష్ణ గాంధీ మంగళవారం నామినేషన్ దాఖలు చేశారు. మాజీ ప్రధాని మన్మోహన్ సింగ్, కాంగ్రెస్ చీఫ్ సోనియా గాంధీ, ఉపాధ్యక్షుడు రాహుల్గాంధీ సహా పలువురు సీనియర్ నేతలు ఈ కార్యక్రమానికి హాజరయ్యారు. సీపీఎం కార్యదర్శి సీతారాం ఏచూరి, జేడీయూ నేత శరత్ యాదవ్, డీఎంకే ఎంపీ కనిమొళి తదితర మిత్రపక్షాల నేతలు కూడా జీకే గాంధీ వెంట వెళ్లిన వారిలో ఉన్నారు. వచ్చేనెల 5న ఉపరాష్ట్రపతి పదవి కోసం ఎన్నికలు జరగనున్న సంగతి తెలిసిందే. కాంగ్రెస్, జేడీయూ, తృణమూల్ కాంగ్రెస్, వామపక్షాలు సహా 18 పార్టీలు జీకే గాంధీకి మద్దతుగా ఉన్నాయి. బీజేడీ, ఆర్జేడీ, డీఎంకే, ఎన్సీపీ పార్టీలు కూడా మద్దతుగా ఉంటామని హామీ ఇచ్చాయి.  మరో వైపు ఎన్డీయే తరపున ఉపరాష్ట్రపతి అభ్యర్థిగా పోటీపడుతున్న వెంకయ్య నాయుడు కూడా మంగళవారం ఉదయం నామినేషన్ దాఖలు చేశారు. నామినేషన్కు ముందే ఆయన కేంద్ర మంత్రి పదవికి, పార్టీకి రాజీనామా చేశారు.
newdhilly: upiyee pakshaala tarapuna uparaashtrapati padavi kosam poty padutunna mahatmagandhi manumadu, maji paschimabengal gavarnar gopalakrishna gaandhi mangalavaaram namination daakhalu chesaru. maji pradhaani manmohan sing, congress cheef sonia gaandhi, upaadhyakshudu rahulgandhi sahaa paluvuru seanier nethalu ee kaaryakramaaniki haajarayyaaru. cpm kaaryadarsi siitaram echuri, jd netha sharat yadav, dmca empy kanimoli taditara mitrapakshaala nethalu kuudaa jeeke gaandhi venta vellina vaarilo unnaaru. vachenela 5na uparaashtrapati padavi kosam ennikalu jaraganunna sangati telisinde. congress, jd, trinamool congress, vaamapakshaalu sahaa 18 paarteelu jeeke gaandheeki maddatugaa unnaayi. bgd, argady, dmca, encpy paarteelu kuudaa maddatugaa untaamani haami ichayi.  maro vaipu endeeye tarapuna uparaashtrapati abhyardhigaa potipadutunna venkayya nayudu kuudaa mangalavaaram udayam namination daakhalu chesaru. namineshanku munde aayana kendra mantri padaviki, paarteeki rajinama chesaru.